Christine Lambrecht
Christine Lambrecht (sündinud 19. juuni 1965 Mannheimis) on Saksamaa poliitik ja jurist. Alates 8. detsembrist 2021 kuni 19. jaanuarini 2023 oli ta Saksamaa kaitseminister. Ta on 1982. aastast Saksamaa Sotsiaaldemokraatliku Partei liige. 1998–2021 oli ta Saksamaa Liidupäeva liige, 2019–2021 justiits- ja tarbijakaitseminister ning maist detsembrini 2021 ka perekonna-, seenioride-, naiste- ja noorteminister.